b'\n_START_ARTICLE_\nKomet Mati\xc4\x8di\xc4\x8d\n_START_SECTION_\nOdkritje\n_START_PARAGRAPH_\nKomet je odkril ljubiteljski astronom Stanislav Mati\xc4\x8di\xc4\x8d, ki deluje na Observatoriju \xc4\x8crni Vrh v Sloveniji. Odkril ga je na posnetkih, ki jih je naredil 18. avgusta 2008. Obvestil je Sredi\xc5\xa1\xc4\x8de za male planete in opozoril astronome na novo najdeno nebesno telo. V naslednjih dneh je 17 observatorijev potrdilo odkritje in opravilo dodatne meritve._NEWLINE_Komet je bil odkrit v okviru Projekta iskanja kometov in asteroidov (PIKA).\n_START_SECTION_\nLastnosti\n_START_PARAGRAPH_\nKomet ima paraboli\xc4\x8dno tirnico, ki je nagnjena proti Zemljini tirnici za okoli 118 \xc2\xb0. Soncu se bo najbolj pribli\xc5\xbeal (prison\xc4\x8dje) v januarju leta 2009 na razdaljo 2,94 astronomske enote. Takrat bo od Zemlje oddaljen samo okoli 2,8 a.e.'